Géppel lélegeztetik a kerti tóba esett kislányt
[origo]2010.03.22. 11:37
A budapesti Madarász utcai gyermekkórház intenzív osztályán, gépi lélegeztetőre kapcsolva fekszik az a másfél éves kislány, aki vasárnap játék közben egy kerti tóba esett. A kórház főigazgatója szerint a kislányt újra kellett éleszteni.
Stabil, de súlyos állapotban van az a másfél éves kislány, aki vasárnap labdázás közben a családi házuk kertjében lévő tóba esett Nyáregyházán. A kislány a Madarász utcai gyermekkórház intenzív osztályán, lélegeztetőgépre kapcsolva fekszik - mondta az [origo]-nak Harmath György, a Heim Pál Gyermekkórház főigazgatója.
Harmath szerint a kislány belefulladt a kerti tóba, ahonnan eszméletlenül emelték ki, ezért még a helyszínen újra kellett éleszteni, ez után került kórházba. Az MTI-nek a mentőszolgálat ügyeletese, Németh Cecília vasárnap még azt nyilatkozta, a helyszínen nem volt szükség újraélesztésre.
A kislányt vasárnap délután először a Honvéd kórházba szállították mentőhelikopterrel, majd onnan a mentők gyermek-rohamkocsijával a Madarász utcai kórházba vitték.
Mentőhelikopter jött a kerti tóba esett másfél éves kislányért
3267Egy arany és két ezüst a sanghaji short track vk-verseny utolsó napján
3241Papadimitriu Athina: Szexuálisan zaklatták a lányomat a Színművészeti felvételijén
1090Kirúgják Karácsony Gergelyék a nekik nem tetsző színigazgatókat
771Tizenévesek egy csoportja vert agyon egy német tűzoltót Augsburgban
511Tüntetés Budapesten
162Döbbenetes részletek derültek ki arról, hogyan zaklatta a nőket Gothár Péter
balesetMadarász utcai GyermekkórházHeim Pál Gyermekkórház